ฮั่งเส็งปิดเช้าร่วง 762.14 จุด เหตุวิตกเศรษฐกิจโลก
ฮั่งเส็งปิดเช้าร่วง 762.14 จุด เหตุวิตกเศรษฐกิจโลก
11 ก.พ. 2559

ดัชนีฮั่งเส็งตลาดหุ้นฮ่องกงปิดเช้าร่วงลงอย่างรุนแรง โดยดัชนีฮั่งเส็งลดลง 762.14 จุด หรือ 3.95% ปิดภาคเช้าที่ 18,526.03 จุด เนื่องจากความวิตกกังวลเกี่ยวกับเศรษฐกิจโลก รวมถึงราคาน้ำมันที่ร่วงลงอย่างต่อเนื่อง
ทั้งนี้ นางเจเน็ต เยลเลน ประธานธนาคารกลางสหรัฐ (เฟด) ได้กล่าวแถลงต่อคณะกรรมาธิการบริการการเงินประจำสภาผู้แทนราษฎรสหรัฐเมื่อวานนี้ โดยระบุถึงความอ่อนแอของเศรษฐกิจโลก เช่น การชะลอตัวของเศรษฐกิจจีน และภาวะอุปทานล้นตลาดของสินค้าโภคภัณฑ์ ได้ส่งผลกระทบต่อผู้ส่งออกน้ำมัน ซึ่งการชะลอตัวของเศรษฐกิจโลก และความไม่แน่นอนของปัญหาของเศรษฐกิจจีน ได้ทำให้สภาวะทางการเงินของภาคธุรกิจสหรัฐตึงตัวขึ้น